Tafrara
Zik i d-yeffeɣ Sliman s amraḥ n taddart n Yeɣzer. Semmeḍ lḥal. abeḥri d acelyaḍ, ad as tiniḍ zeddig akter yernu ihebbej deg uglim am akken yesɛa tuɣmas. Tebda-d tafat tesṭuṭuc-d seg igenni. Iyuzaḍ ineggura a teddnen s leḥzen am akken ttalsen i lebda i ccna n yinig ameqran. Di tejmaɛt ḥala Raveḥ u Ḥemlat d yiwen umɣar, mqabalen udem s udem ; di tsusmi, awal ala. Yal wa yelha-d d teṣbiḥ-is. Yenna-yasen Sliman axir fell-awen sakin yessuden aqerruy-nsen, yeqqim.
Yewwi-d tafat s wudem, yettaɛraḍ ad yefhem. Itezzi itenneḍ deg usu, xas akken yenɣa-t ɛeyyu yugi ad d-yas naddam. Anda yella Lwennas akka imira ? Ḥala netta I izemren ad iẓer anwa I d abrid, anda-tt tidet ? Ḥala netta ara d-yafen imeslayen swayes ara yessefhem Amɣar, Tudert, Raveḥ d akken ayagi akk d timucuha tiqdimin u nitni akken ma llan d Izzayriyen…
Mouloud Mammeri, Le sommeil du juste,
El Dar El othmania, Alger 2015, p.83.
Traduction Djamel Laceb
kab_Latn kab_Latn kab_Latn fra_Latn vec_Latn dyu_Latn